Kisanganis

Kisanganis () – miestas Kongo Demokratinės Respublikos šiaurinėje dalyje, Kongo upės pakrantėje, žemiau Stenlio krioklių. Čopo provincijos administracinis centras. Yra upių uostas, tarptautinis oro uostas, geležinkelis į Ubundu, tiltas per Kongą. Svarbus prekybinis, transporto, pramoninis centras šalyje. Maisto, chemijos, medienos apdirbimo, statybinių medžiagų gamybos pramonė, žemės ūkio žaliavų apdirbimas. Yra muziejus, katedra, zoologijos ir botanikos sodai, Lumumbos stadionas.

Istorija 

1883 m. keliautojas Henris Mortonas Stenlis įkūrė Stanley Falls Station gyvenvietę. Iš jos išaugo Stenlivilio (Stanleyville) miestas ir tapo svarbus prekybinis regiono centras. Kongo krizės metu Stenlivilis buvo Patrisui Lubumbai pavaldžios šalies dalies sostine. 1966 m. miestas pervadintas Kisanganiu; šis pavadinimas suahilių kalba reiškia „salos miestas“.

Šaltiniai 

Kongo Demokratinės Respublikos miestai
Milijoniniai miestai